钦定古今图书集成/明伦汇编/官常典/第357卷 > 叶经
## 钦定古今图书集成/明伦汇编/官常典/第357卷 > 叶经

按《明外史周怡传》：“叶经，字叔明，亦上虞人。嘉靖十一
年进士，除常州推官，擢御史。嵩为礼部交城王府辅
国将军，表柙谋袭郡王爵秦府永寿王世子惟”与
嫡孙怀墡争袭。皆重贿嵩，嵩许之。二十年八月，经指
其事劾嵩。嵩惧甚，力弥缝且疏辩。帝乃付袭爵事于
廷议，而置嵩不问。嵩由是憾经。又二年，经按山东监
乡试。试录上，嵩指发策语为诽谤，激帝怒，下礼部参
论。尚书张璧等阿旨言：“寇不南犯，经不归功君父，而
以贼餍饱为词。”考试官教授周矿、经及提调布政陈
儒等宜并治。嵩密言“试事尽由御史。”帝乃降旨斥文
中语为狂悖。经、儒、矿等悉逮系诏狱。廷杖经八十，斥
为民。创重卒。儒及参政张臬、副使谈恺、潘恩皆谪边
方典史，由嵩报复也。穆宗即位，赠经光禄少卿，任一
子官。